cy ceb cy cy cy eo cy es en fr cy cy en cy cy cy cy cy cy en pt cy cy cy cy cy br en cy frr cy cy cy cy cy cy ast cy ast cy ast cy ast cy ast cy ast cy ast en en ceb cy cy cy cy cy eo cy es en fr cy
Gwefan Llion Jones - Hafan
"rhoi hen ddweud ar newydd wedd."
Yn y siopau erbyn hyn, y mae cyfrol ddiweddaraf Llion Jones, 'Bardd ar y Bêl'. O Andorra i Lyon, mae'r gyfrol yn dilyn taith gofiadwy tîm pêl-droed Cymru yng nghystadleuaeth Ewro 2016 trwy gwpledi, englynion a chywyddau.
Gyda lluniau lliw gan ffotograffydd swyddogol Cymdeithas Pel-droed Cymru, David Rawcliffe, mae'r llyfr, a ddyluniwyd gan Elgan Griffiths, yn wledd weledol ac yn gofnod perffaith o haf bythgofiadwy 2016.
Meddai Osian Roberts, hyfforddwr y tîm cenedlaethol, yn ei ragair i'r llyfr:  "Mae’r gyfrol hon yn rhoi cyfnod rhyfeddol yn hanes pêl-droed Cymru ar gof a chadw, a hynny ar odl a chynghanedd. Rwy’n gwybod y cewch fodd i fyw yn aildroedio’r lôn i Lyon."
Cafodd y llyfr ei lansio yn Stiwdio Pontio, Bangor nos Lun 21 Tachwedd 2016 yng nghwmni Nic Parry, Geraint Løvgreen, Ifor ap Glyn, Emlyn Gomer ac Ifan Prys.
Os nad ydych o fewn cyrraedd hwylus i siop lyfrau Cymraeg, gallwch brynu'r llyfr o siop y wefan hon.
Newydd ei rhyddhau ar iTunes, Amazon, Google a Spotify y mae 'Nos Da Nostalgia' gan Cadi Gwen.
Cafodd y geiriau ar gyfer y gân eu hysgrifennu gan Llion Jones yn ystod ei gyfnod fel Bardd Preswyl Radio Cymru ym mis Mehefin 2014.
Trwy Cadi Gwen, y mae'r geiriau erbyn hyn wedi cael bywyd newydd.
Cafodd y gân ei chwarae ar y radio am y tro cyntaf ar Raglen Lisa Gwilym, nos Fercher 6 Ebrill 2016 a'i dewis yn Trac yr Wythnos ar Radio Cymru rhwng 25-29 Ebrill 2016.
Am ychydig funudau ar 30 Ebrill, fe gyrhaeddodd y gân rhif 29 yn siartiau iTunes ar gyfer Cerddoriaeth y Byd (World Music).
Drwy’r bwlch rhwng brodir a byd yr aethost
â’r iaith i chdi’n gerbyd
a chael ym mhob dychwelyd
dragwyddol heol o hyd.
Dim digwyddiadau yn y calendr
Rôl degad o drawiadau, o drydar ar rwydwaith profiadau a hidlo'r byd drwy odlau, rwy'n brin o'r ynni i barhau. I'r… https://t.co/YSqy41e7Me
Do, bu heclo a backlash, Mistêc oedd tyfu mwstásh. #cig50 #cig2019 @canigymru @eryr_wen https://t.co/nvovV53dCI
Riffio ynof mae'r gorffennol heno a seiniau trydanol un seren achlysurol yn dwyn awch Lla'rwst yn ôl. @Mrcyrff… https://t.co/TZ7BxM0cDX
Ar fap fe welir fy iaith yn ymwasgu'n gymysgiaith; am ryw reswm rwy'n mwmial fel Geordie a Chardi chwâl.… https://t.co/eBous1fbLb
Dy ddisgiau yw seiniau'r Sul, Yn gaer rhag byd a'i gweryl. https://t.co/uW9LlamtDx
RT @EmrysWeil: Glasfedd eu Brexit a gwenwyn fu Henwyr sy’n llawn ohonynt eu hunain, ond heb enaid rhyngddynt; breuddwydwyr o bridd ydy…
Ar noson oer o Ionawr Daw un haf i danio awr, Trwy sleidiau, lluniau a llên Awn â Hal i Ddeiniolen. @glyndeiniolen https://t.co/cAlWQnJuGf
Copyright © 2019 Gwefan Llion Jones. All Rights Reserved.
Joomla! is Free Software released under the GNU General Public License.